**Jelgavas novada pašvaldības**

**nekustamā īpašuma “Auto stāvlaukums”, Platones pagastā, Jelgavas novadā**

**zemes vienības daļas nomas tiesību mutiskās**

**izsoles noteikumi**

1. **Vispārīgie noteikumi**
   1. Izsoli organizē un veic Jelgavas novada pašvaldības Nomas un apbūves tiesību izsoļu komisija (turpmāk - Komisija).
   2. Izsoles veids - mutiska izsole ar augšupejošu soli.
   3. Izsoles mērķis - izvēlēties nomnieku, kurš piedāvās iespējami augstāko nomas maksu.
   4. Sludinājums par mutisko izsoli tiek publicēts Jelgavas novada pašvaldības tīmekļa vietnē [www.jelgavasnovads.lv](http://www.jelgavasnovads.lv), kā arī izlikts Platones pagasta pārvaldes telpās Atspulgu ielā 4, Platonē, Platones pagastā, Jelgavas novadā.
   5. Kontaktpersona par izsoles noteikumiem: Vaiva Laimīte, tel:29481067, e-pasts: [vaiva.laimite@jelgavasnovads.lv](mailto:vaiva.laimite@jelgavasnovads.lv).
   6. Izsoles objekts: –**nekustamā īpašuma *”Auto stāvlaukums”*, kas atrodas Platones pagastā, Jelgavas novadā nenorobežotas zemes vienības ar kadastra apzīmējumu 54700030180 daļas 150 m² platībā nomas tiesības (turpmāk – zemesgabals)**.
   7. Zemesgabala lietošanas mērķis nomas tiesību laikā – pārvietojamas, konteinera tipa vai moduļu ēdināšanas ēkas, ne lielākas par 60m2, izvietošanai un ekspluatācijai, ēdināšanas pakalpojuma nodrošināšanai, ar tiesībām pieslēgt elektrību, bez tiesībām būvi reģistrēt zemesgrāmatā.
   8. Nomas līguma termiņš: **2031. gada 31.oktobris.**
   9. Izsoles dalībniekam pirms izsoles ir jāsamaksā izsoles nodrošinājums 10% apmērā no izsoles sākumcenas 120EUR (viens simts *divdesmit euro*), tas ir 12 EUR (*divpadsmit euro*). Nodrošinājuma samaksa veicama Jelgavas novada pašvaldības, reģ.Nr.90009118031, kontā bankā: SWEDBANK, konta Nr.LV26HABA0551030341246, ar norādi: „Izsoles drošības nauda ”Auto stāvlaukums”, Platones pag.” un izsoles dalības maksa 20,00 EUR, ar norādi „Izsoles dalības maksa ”Auto stāvlaukums”, Platones pag.”.
   10. Izsoles uzvarētāja iemaksātais nodrošinājums tiek ieskaitīts nomas maksā, bet Izsoles dalībniekiem, kas izsolē neuzvarēja, tas tiek atmaksāts 14 (četrpadsmit) dienu laikā no Izsoles noslēguma dienas.
   11. Zemes vienībā pašvaldība elektrības pieslēgumu nav izveidojusi.
2. **Izsoles sākumcena, solis.**
   1. **Izsoles (nomas maksas) sākumcena: 120 EUR (viens simts *divdesmit euro*) mēnesī bez pievienotās vērtības nodokļa (PVN).** PVN tiek aprēķināts saskaņā ar Latvijas Republikas normatīvajos aktos noteikto likmi.
   2. **Izsoles solis: 10 EUR (*desmit euro*).**
3. **Izsoles dalībnieki**

3.1. Par izsoles dalībnieku var kļūt ikviena persona, kas reģistrēta Uzņēmumu reģistrā vai līdzvērtīgā reģistrā ārvalstīs normatīvajos aktos noteiktajā kārtībā pārtikas aprites jomā, kura ir tiesīga sniegt attiecīgos pakalpojumus, kura līdz reģistrācijas brīdim ir iemaksājusi šo Noteikumu 1.9.punktā noteikto nodrošinājumu un ir autorizēta dalībai izsolē, un kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tā reģistrēta, tajā skaitā valsts sociālās apdrošināšanas iemaksu parādi, kas kopumā pārsniedz 150 EUR, kā arī maksājumu (nodokļi, nomas maksājumi utt.) parādu attiecībā pret Jelgavas novada pašvaldību (turpmāk - Iznomātājs).

3.2. Izsoles dalībniekam nedrīkst būt pasludināta maksātnespēja, tam nav uzsākts likvidācijas process, tā saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

1. **Dalībnieku reģistrācijas kārtība**
   1. Dalībniekiem uz izsoli jāreģistrējas Platones pagasta pārvaldē Atspulgu ielā 4, Platonē, Platones pagastā, Jelgavas novadā pie lietvedes, Jelgavas novada pašvaldības kancelejā Pasta ielā 37, Jelgavā vai elektroniski, nosūtot dokumentus, kas sagatavoti atbilstoši normatīvajiem aktiem par elektronisko dokumentu noformēšanu, nosūtot uz e-pastu dome@jelgavasnovads.lv un apliecinot tos ar drošu elektronisko parakstu, laika zīmogu ne vēlāk kā līdz **2025.gada 25.septembrim plkst. 17:00**.
   2. Izsoles dalībniekiem, kuri vēlas reģistrēties, Komisijai jāiesniedz šādi dokumenti:

4.2.1. Fiziskām personām:

* + - 1. Iesniegums;
      2. Pase vai identifikācijas karte (jāuzrāda);
      3. Maksājumu apliecinošs dokuments par drošības naudas samaksu;
      4. Maksājumu apliecinošs dokuments par dalības maksas samaksu.

4.2.2. Juridiskām personām:

* + - 1. Iesniegums;
      2. Pārstāvja pilnvara ( oriģināls);
      3. Maksājumu apliecinošs dokuments par drošības naudas samaksu;
      4. Maksājumu apliecinošs dokuments par izsoles dalības maksas samaksu.
  1. Izsoles dalībnieki pirms izsoles paraksta izsoles noteikumus un saņem reģistrācijas kartīti.

1. **Izsoles norise**
   1. **Izsole notiks 2025.gada 29.septembrī plkst. 16:00** Jelgavas novada pašvaldības administrācijas ēkā Pasta ielā 37, Jelgavā, 5.stāva sanāksmju zālē.
   2. Izsoli vada Komisijas priekšsēdētājs. Viņš, atklājot izsoli, nosauc savu vārdu, uzvārdu un katra darba grupas locekļa uzvārdu, raksturo zemesgabalu un paziņo tā nomas nosacīto cenu (sākotnējo nomas maksu), kā arī summu, par kādu cena katrā nākamajā **s**olī tiek paaugstināta, t.i.**10 EUR** (*desmit euro*).
   3. Sākot izsoli, Komisija sastāda dalībnieku sarakstu. Izsole tiek protokolēta. Izsoles protokolā atspoguļo visas izsoles vadītāja un izsoles dalībnieku darbības izsoles gaitā. Protokolu paraksta visi Komisijas locekļi.
   4. Izsoles dalībnieki solīšanas procesā paceļ savu reģistrācijas kartīti ar numuru. Izsoles vadītājs paziņo pirmā solītāja reģistrācijas numuru un piedāvāto cenu. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu. Ja neviens no izsoles dalībniekiem vairs augstāku cenu nepiedāvā, izsoles vadītājs trīs reizes atkārto visaugstāko piedāvāto cenu un fiksē to ar piesitienu. Pēdējais piesitiens aizstāj izsolītāja paziņojumu par to, ka viņš ir pieņēmis vairāk solījumu, un šis piesitiens noslēdz pārdošanu. Ja vairāki dalībnieki nosauc vienu visaugstāko cenu, izsoles vadītājs kā solījumu pieņem tikai pirmo cenas pieteikumu.
   5. Izsoles dalībnieks, kurš piedāvājis visaugstāko cenu ar savu parakstu protokolā apliecina savu gribu iegūt zemesgabala nomas tiesības par nosolīto, protokolā norādīto cenu. Izsoles dalībnieks, kurš nosolījis zemesgabala nomas tiesības, bet neparakstās protokolā, tādējādi atsakās no nosolītajām nekustamā īpašuma nomas tiesībām. Viņš tiek svītrots no izsoles dalībnieku saraksta un viņam netiek atmaksāta drošības nauda. Zemesgabala noma tiek piedāvāta izsoles dalībniekam, kas nosolījis nākamo augstāko cenu.
   6. Izsoles dalībniekiem, kuri nav nosolījuši zemesgabala nomas tiesības, septiņu darba dienu laikā tiek atmaksāta drošības nauda, ja izsoles dalībnieks ir izpildījis izsoles noteikumos fiksētās prasības. Drošības nauda tiek atmaksāta, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
2. **Izsoles rezultātu apstiprināšana**
   1. Komisija par zemesgabala nomas tiesību izsolīšanu sastāda izsoles protokolu, kuru apstiprina nedēļas laikā. Protokolu sastāda divos eksemplāros. Izsoles protokola pirmais eksemplārs un bankas dokumenti paliek Komisijas rīcībā, protokola otrais eksemplārs tiek nodots nosolītājam.
   2. Komisija septiņu darba dienu laikā apstiprina izsoles rezultātus pēc tam, kad saņēmis maksājumu apliecinošu dokumentu, ka attiecīgie rēķini nokārtoti.
3. **Līguma slēgšanas un norēķina kārtība**
   1. Izsoles dalībniekam, kas nosolījis visaugstāko cenu, viena mēneša laikā no izsoles dienas ir jānomaksā summa, ko veido starpība starp 25% nosolītās cenas un drošības naudu, kas ir ¼ daļa no zemes gabala nomas maksas gadā. Izsoles dalības maksa netiek ieskaitīta norēķinos par nosolītajām zemesgabala nomas tiesībām.
   2. Ja izsoles dalībnieks mēneša laikā no izsoles dienas nav nomaksājis rēķinus, viņš zaudē tiesības uz zemesgabala nomu. Drošības nauda attiecīgajam izsoles dalībniekam netiek atmaksāta. Komisija informē par šo faktu pārvaldes vadītāju un piedāvā zemesgabalu nomāt izsoles dalībniekam, kas izsolē nosolījis nākamo augstāko cenu.
   3. Septiņu dienu laikā pēc izsoles rezultātu apstiprināšanas persona, kas nosolījusi zemesgabala nomas tiesības, paraksta nomas līgumu. Nomas līguma noteikumus un līguma noslēgšanas kārtību nosaka Jelgavas novada pašvaldība saskaņā ar spēkā esošo LR normatīvo aktu prasībām.
   4. Izsoles dalībniekiem ir tiesības Komisijas lēmumu vai faktisko rīcību apstrīdēt Jelgavas novada pašvaldības Administratīvo aktu strīdu komisijā Administratīvā procesa likumā noteiktajā kārtībā.
4. **Nenotikusi izsole**
   1. Izsole atzīstama par nenotikušu, ja;

8.1.1. uz izsoli neierodas neviens noteiktajā laikā reģistrējies izsoles dalībnieks;

8.1.2. sākumcena nav pārsolīta;

8.1.3. noteiktajā termiņā neviens dalībnieks nav reģistrējies;

8.1.4. Nosolītājs nav samaksājis šo noteikumu 7.1.punktā noteikto summu.

Komisijas priekšsēdētāja M.Stešanova